Peter Baláž (esperantista)

Peter Baláž (* 8. október 1979, Partizánske) je slovenský vydavateľ a esperantista, laureát ocenenia Esperantista roka za rok 2012.

 Osobný život 
Momentálne býva v Partizánskom. Venuje sa grafike, filmovaniu, písaniu článkov. Obľubuje metalovú hudbu, vedecko-fantastické filmy, meditáciu. Ovláda slovenčinu, češtinu, esperanto, nemčinu, angličtinu, poľštinu a ruštinu.

 Práca a dobrovoľníctvo 
Po štúdiu na Hotelovej akadémii v Piešťanoch pracoval približne 2 roky v Nemecku a Rakúsku.

Angažuje sa v medzinárodnom esperantskom hnutí a vzdelávacích projektoch. V roku 2003 spoluzaložil Slovenskú esperantskú mládež a v rokoch 2003 – 2008 bol jej predsedom. V roku 2004 bol zvolený za podpredsedu Slovenskej esperantskej federácie. Je koordinátorom občianskeho združenia E@I (od 2003 aktívny člen, od 2005 koordinátor), členom vedenia Európskej esperantskej únie (od 2005), bývalým členom vedenia Wikimedie Slovenská republika (marec 2012 – september 2012) a bývalým členom revíznej komisie tejto organizácie (september 2012 – 2019). Je majiteľom súkromného vydavateľstva Espero, ktoré vzniklo v roku 2003.

 Organizovanie podujatí 
náhľad|Peter Baláž (5. zľava) predsedal organizačnému výboru 101. svetového kongresu esperanta (Nitra, Slovensko)
Peter Baláž organizoval a organizuje niekoľko podujatí.

Baláž v roku 2007 viedol testovaciu letnú esperantskú školu Slava Esperanto-Studado (Slovanská škola esperanta – SES). Podľa pôvodného návrhu, na ktorom sa Baláž zúčastnil, sa podujatie malo konať v inej slovanskej krajine a poskytovať účastníkom kurzy esperanta a slovanskej kultúry. Ďalší rok však Baláž zmenil zmysel podujatia a spravil z neho fyzické stretnutie používateľov lernu!. Následne sa do organizačného tímu dostali lernu!, E@I (prevádzkovateľ lernu!) a SKEJ – Slovenská esperantská mládež a názov bol zmenený na „Letná škola esperanta“, pričom skratka naďalej ostala „SES“. Odvtedy bol SES organizovaný každý rok na Slovensku a v roku 2014 aj v Rusku. Baláž bol hlavným organizátorom každého SES-u.

V roku 2010 E@I prevzala organizovanie Konferencie o využití esperanta vo vede a technike (KAEST) s Balážom ako hlavným organizátorom.

Baláž bol predsedom organizačného výboru 101. svetového kongresu esperanta, ktorý sa uskutočnil v roku 2016 v Nitre na Slovensku.

 Ocenenia 
V rokoch 2006 – 2009 a 2011 – 2012 bol nominovaný na medzinárodné ocenenie „Esperantista roka”, ktoré vyhlasuje časopis La Ondo de Esperanto. V roku 2008 skončil na druhom mieste, v roku 2011 na treťom, v roku 2012 sa stal laureátom tohto ocenenia za „zriadenie, vývoj a starostlivosť o dôležité internetové projekty; vzornú spoluprácu s krajinskými a európskymi inštanciami; usporiadanie Letnej školy esperanta a vedeckej konferencie KAEST; vydanie dôležitých diskov, kníh, brožúr a filmov v esperante alebo o ňom; a za to, že je úspešný v stimulovaní a (znovu)aktivovaní mnohých talentovaných mládežníkov, ktorí by bez toho možno stratili záujem o esperanto“.Prestížne ocenenie získal Slovák

V roku 2005 bol vedením Slovenskej esperantskej federácie zvolený za slovenského „Esperantistu roka”. Jeho činnosť bola niekoľkokrát ocenená v slovenskej ankete „Esperantský čin roka”, konkrétne v 2007 za organizovanie Letnej školy esperanta (SES) a v 2008 za organizovanie podujatia Týždeň činu ( – AS).

 Publikácie 



 Referencie 

 Iné projekty 

 Externé odkazy 
 Vydavateľstvo Espero 
 E@I

 Zdroj 

Kategória:Narodenia v 1979
Kategória:Žijúci ľudia
Kategória:Osobnosti z Partizánskeho
Kategória:Slovenskí esperantisti
Kategória:Slovenskí vydavatelia